FOTO'S: Anel Alexander by Duitse rolprentkursus | SARIE
Anel Alexander FOTO: Gloria Cilliers	Verwante Artikels
FOTO'S: Anel Alexander by Duitse rolprentkursus	deur SARIE.com-span
Anel Alexander het die afgelope tien dae skouers geskuur met van die wêreld se voorste rolprentmakers en akteurs by die jaarlikse Berlin Talents-rolprentkursus.
Anel en die regisseur John Trengrove is die enigste Suid-Afrikaners wat dié jaar gekeur is om die gesogte week lange kursus in Berlyn by te woon.
Lees hier wat Anel voor haar vertrek na Duitsland te sê gehad het.
Anel, wat bekend is vir haar rolle in Afrikaanse flieks soos Semi-soet, Klein Karoo en Faan se trein, het op Twitter gesê sy is nou sommer van voor af verlief op flieks maak. Sy het die kursus in haar hoedanigheid as aktrise en rolprentvervaardiger bygewoon.
Anel is van voor af verlief op flieks maak nadat sy 'n rolprentkursus in Berlyn, Duitsland, bygewoon het. FOTO: Twitter
Anel en twee ander kursusgangers – in die middel sit Anthony Chen. Hy is verlede jaar by die Cannes-rolprentfees aangewys as beste regisseur. FOTO: Twitter
Dié kursus val elke jaar in dieselfde tyd as die Berlynse rolprentfees, een van die wêreld se vyf grootste rolprentfeeste. Anel was baie opgewonde om dié fees by te woon en meer te leer oor die rolprentbedryf.
Sy hoop om eendag weer dié rooitapyt in Berlyn te betree – met meer elegante skoene! FOTO: Twitter
Dié deel van die destyds Berlynse muur is propvol kougom geplak. FOTO: Twitter
Sy het op Valentynsdag besluit om haarself te bederf met 'n fliekkaartjie by een van dié stad se oudste fliekteaters, aangesien haar man, James, die dag nie met haar kon deel nie.
Dié bekendes was nie op Valentynsdag bymekaar nie
In een van Berlyn se oudste rolprentteaters. FOTO: Twitter
Die laaste sessie van die kursus wat Anel Donderdag bygewoon het. FOTO: Twitter
Kosstalletjies in die strate van Berlyn – Anel reken egter dié stalletjies se mini-burgers is nie so lekker soos dié wat sy in SA eet nie. FOTO: Twitter
"Ek wil ook sien wat in die res van die wêreld gebeur; hoe kry iemand van Brasilië hul rolprente daar buite?" het Anel voordat sy Duitsland toe is vir SARIE.com gesê.